*dr Dejan Pantelić*

**Osnovni biografski podaci**

Dejan Pantelić je rodjen 18.2.1957. god. u Beogradu. Osnovno i srednje školovanje završio je u Beogradu. Studije na Prirodno matematičkom fakultetu, na grupi za Fiziku, upisao je 1975 godine, a diplomirao je 1980. Na istom fakultetu je magistrirao 1983 godine. Doktorsku disertaciju je odbranio 1990 godine na Fizičkom fakultetu u Beogradu.

Od 1981. godine radi u Institutu za fiziku, gde je biran u sva prethodna zvanja. U zvanje naučnog savetnik izabran je 2008 godine. Sada rukovodi Laboratorijom za biofiziku u Centru za fotoniku. Ostvario je ogroman, pionirski rad u danas veoma važnim oblastima fizike i optike, holografiji, holgrafskim materijalima, nelineatnoj optici, mikroskopiji, biomimetici. Realizator je nekoliko važnih inovacija, nosilac je dva patenta.

Pod njegovim rukovodstvom je uradjeno sedam diplomskih radova, dve magistarske teze i dve doktorske disertacije.

Od početka rada u Institutu za fiziku bio je angažovan na više naučnih, tehnoloških i inovacionih projekata, kao i na nekoliko projekata saradnje sa vojskom i privredom. Rukovodio je naučnim, tehnološkim i inovacionim projektima.

Recenzirao je radove za naučne časopise Applied Optics, Optics Express, Optical engineering, Journal of Materials Processing Technology kao i SBIR (Small Business Inovation Research) projekat Ministarstva poljoprivrede SAD. Njegove recenzije knjiga za Optical Society of America (OSA) objavljuju su u časopisu Optics and Photonics News.

Pedagoška aktivnost kandidata, osim rada na fakultetu, uključuje i saradnju sa Istraživakom stanicom u Petnici, kao i rad sa talentovanim učenicima, studentima i poslediplomcima. U periodu od 1994 do 2004. godine predavao je optiku studentima kamere na Fakultetu dramskih umetnosi u Beogradu, gde je bio izabran u zvanje Vanrednog profesora.

Tokom dosadašnjeg naučno-istraživačkog rada dr Dejan Pantelić je bio autor ili koautor ukupno 113 radova.Ukupno je objavio 31 rad u medjunarodnim časopisima sa SCI liste od čega: 28 radova u vodećim medjunarodnim časopisima (R51) i 3 rada u časopisu medjunarodnog značaja (R52). Na naučnim skupovima je saopštio 82 rada, od čega: 2 uvodna predavanja, 30 radova na medjunarodnim skupovima (od čega 26 štampanih u celini), četrdeset radova na skupovima nacionalnog značaja (svi štampani u celini). U časopisima nacionalnog značaja ojavio je 7 radova. Ima odobren 1 domaći patent i 3 medjunarodne (PCT) patentne prijave.

Do sada ima 130 citata bez samocitata i citata koautora.